
  МИНИСТЕРСТВО НА ОКОЛНАТА СРЕДА И ВОДИТЕ

Регионална инспекция по околната среда и водите- Монтана

УТВЪРДИЛ:

ИНЖ. ЛЮБОМИР ИВАНОВ
ДИРЕКТОР НА РИОСВ – МОНТАНА

Д О К Л А Д

За извършена проверка по изпълнение на условия в Комплексно разрешително (КР) № 494-Н0/2014 г, издадено на „ВИ ВАС ЦИНК“ ООД, гр. Монтана за експлоатация на „Цех за производство на цинк от цинкова пепел“
На основание Заповед № РД-69/05.04.2021 г. на Директора на на РИОСВ – Монтана и в изпълнение на утвърден от МОСВ План за контролната дейност на инспекцията през 2021 г, на 10.06.2021 г. е извършена проверка на инсталациите, намиращи се на производствената площадка на „ВИ ВАС ЦИНК“ ООД, попадащи в обхвата на Приложение 4 на ЗООС. Дружеството е със седалище и адрес на управление: гр. Монтана, ул. „Юлиус Ирасек“ № 3, ап. 5, представлявано от Виолина Венелинова Васова – Управител.
I. Цел на проверката

Проверката се извършва във връзка с осъществяване на текущ контрол относно спазване изискванията на условията в Комплексно разрешително № 494-Н0/2014 г. издадено на „ВИ ВАС ЦИНК“ ООД, гр. Монтана.

II. Проверени инсталации и дейности: 
Проверени бяха намиращите се на площадката и разрешени за експлоатация инсталации, попадащи в обхвата на Приложение № 4 на ЗООС: „Цех за производство на цинк от цинкова пепел”, включващ 2 броя топлинни пещи. 

III.  Констатации от проверката:
В момента на извършване на проверката, инсталацията по условие 2 е в експлоатация. Операторът е представил в РИОСВ – Монтана Годишен доклад за изпълнение на дейностите, разрешени в КР № 494-Н0/2014 г. за 2020 година. Дружеството е докладвало в срок в Европейския регистър за изпускане и пренос на замърсители (ЕРИПЗ) за 2020 г.
При проверката беше проверено изпълнението на следните условия:

Условие № 4. Капацитет на инсталацията. Условието се изпълнява, операторът е документирал и докладвал като част от ГДОС за 2020 г. годишното производство на инсталацията по условие 2, като не са превишени разрешените количества.
Условие № 5. Управление на околната среда. Операторът осъществява системно управление на околната среда, съобразено с изискванията на приложимите заключения за НДНТ и отговарящо на условията, определени в разрешителното. Съгласно условие 5.1. са представени актуализирани инструкции за експлоатация и поддръжка, които се изискват в КР. Към инструкциите са приложени записи за документиране на изискванияа на условията в КР, съгласно условие 5.5. 

Условие № 6. Изпълнява се План за собствен мониторинг, одобрен от ИАОС и съгласуван с РИОСВ-Монтана.
Условие № 7. Уведомяване. Операторът е информирал РИОСВ – Монтана за извършения мониторинг в част „Води“. В изпълнение на условие 7.5. е докладвана като част от ГДОС-2020 информацията по изпълнение на условия 7.2. и 7.3. 
Условие 8.1. Използване на вода. Дружеството не използва вода за производствени нужди (вкл. охлаждане) при работата на инсталацията по Условия 2
Условие 8.2. Използване на енергия. Инсталацията по условие 2 през 2020 г. е експлоатирана без да превишава определената в КР годишната норма за ефективност при употреба на електроенергия. Представени са инструкции за измерване и документиране на изразходваните количества електроенергия, изразени като годишна норма за ефективност и годишна консумация на електроенергия за производствени нужди. Съгласно условие 8.2.3.1. стойностите на годишните норми за ефективност са докладвани като част от ГДОС 2020.
Условие 8.3. Използване на горива. Употребеният при работата на инсталацията по Условие 2 природен газ не превишава количеството на годишна норма на ефективност, посочено в разрешителното. Количествата са докладвани в ГДОС 2020, също така е представен резултата от оценката на съответствието. Прилагат се инструкциите по Условие 8.3. Готовата продукция – цинк се съхранява единствено на площадката, посочена в заявлението. Прилагат се изискваните с КР инструкции за поддръжка и проверка на площадката, както и за установяване и отстраняване на течове на тръбопреносната мрежа за горива. Представени са протоколи от извършените проверки, а обобщените данни са докладвани в ГДОС 2020.
Условие № 9. Емисии в атмосферата. На обекта се експлоатират само двете посочени в разрешителното изпускащи устройства К1 и К2, явяващи се организирани източници на емисии в атмосферния въздух. През отчетния период са извършени две проверки за наличие на източници на неорганизирани емисии. Представени са протоколи от проверките с констатации за отсъствието на неорганизирани емисии. Дейностите на площадката са организирани така, че да осигуряват предотвратяване и/или минимизиране разпространението на интензивно миришещи вещества. В ГДОС 2020 г. са докладвани количествата на емисиите в атмосферата, свързани с прилагането на Европейски регистър за изпускането и преноса на замърсителите, отсъствието на получени сигнали и оплаквания през 2020 г. за неорганизирани емисии и миризми от дейностите на производствената площадка, както и на предприемане и прилагане на мерки за предотвратяването/намаляването им.

Условие № 10. Емисии на отпадъчни води. Въз основа на договор с „В и К” ООД, гр. Монтана, битово-фекалните отпадъчни води се отвеждат в КС на гр. Монтана. Въз основа на получените резултати от проведения през 2020 г. собствен мониторинг на битово-фекалните отпадъчни води дружеството доказва, че не е нарушило нормалната експлоатация на градската канализационна мрежа и работата на ГПОСВ – Монтана. През 2020 г. не е имало аварийни ситуации, които да задължават оператора да предприеме действията, предвидени в условие 10.1.2.2. Осъществен е мониторинг на отпадъчните води, изпитването е извършено в акредитирана лаборатория с честотата и по показатели, определени в КР. Резултатите не показват превишаване на индивидуалните емисионни ограничения. Съставен е протокол за оценка на съответствието на резултатите от мониторинга с определените в КР максимално допустими концентрации. Представен е протокол от извършена през 2020 г. проверка на състоянието на канализационната мрежа на площадката, при която не са констатирани течове и не са предприемани коригиращи действия. Изпълнението на условията, касаещи емисиите на отпадъчни води е документрирано и докладвано в ГДОС за 2020 г. 

Условие № 11. Управление на отпадъците. Образуваните отпадъци по време на експлоатацията на инсталациите по Условие 2, не се различават по вид (код и наименование) и не превишават количествата, посочени в КР. Операторът прилага инструкция за периодична оценка на съответствието на количествата на образуваните отпадъци с определените такива в условията на разрешителното. Инструкцията включва установяване на причините за несъответствия и предприемане на коригиращи действия. Резултатите от изпълнението на инструкцията се документира с протокол, инструкцията е прилагана 2 пъти годишно.

Операторът приема на територията на площадката, отпадък с код и наименование, съгласно КР, като не е превишено годишното количество, разрешено за приемане, по предварително уточнен график, направена и приета заявка с притежателя на отпадъците въз основа на писмени договори и с необходимата придружаваща отпадъците документация. 
Количеството на предварително съхранявания отпадък не превишава разрешеното годишно количество по КР, като отпадъка се съхранява единствено на площадката, обозначена на Приложение – „Нов Генерален план на площадките“ към Решение № 494-Н0-И0-А1/2016 г. 

Операторът прилага инструкция за периодична оценка на съответствието на предварителното съхраняване с условията на разрешителното, на причините за установените несъответствия и за предприемане на коригиращи действия – инструкцията се прилага 2 пъти годишно, като се съставят протоколи, в които не е констатирано несъответствие.
Отпадъците се предават за транспортиране извън територията на площадката на лица притежаващи приложимите, съгласно ЗУО документи за осъществяване на съответната дейност, включително въз основа на сключен договор.

Дейността по оползотворяване, обозначена с код R 13 (съхраняване на отпадъци до извършването на дейност с код R 4) се извършва на разрешената с КР площадка 
Площадката за извършване на дейност по оползотворяване, обозначена с код R13 отговаря на изискванията на Приложение 2 на Наредбата за изискванията за третиране и транспортиране на производствени и на опасни отпадъци, приета с ПМС № 53/19.03.1999г. Площадката е с трайна настилка, еднозначно обозначена и маркирана, без достъп на външни лица. 

В „Цех за производство на цинк от цинкова пепел”, дейността по оползотворяване на разрешения с КР отпадък, обозначена с код R 4 (рециклиране/възстановяване на метали и метални съединения) се извършва в два броя въртящи се топилни пещи. През 2020 г. не е превишено разрешеното в КР количество за оползотворяване. 
Извършено е измерване и изчисляване на количествата приети, оползотворени, получени и предадени отпадъци, като данните са посочени в ГДОС 2020 г. Годишните отчети по реда на Наредба №1 са представени в срок в ИАОС, като е представено известие за доставяне. Образуваните количества отпадъци като годишно количество са докладвани в ГДОС 2020. Преносите извън площадката на опасни отпадъци, в определените в Регламент № 166/ 2006 г. относно създаването на Европейски регистър за изпускането и преноса на замърсители (ЕРИПЗ) случаи.
Операторът е уведомен, че воденето на отчетност се извършва чрез Нацонална електронна система за отпадъци (НИСО), като за регистрацията се изисква електорнен подпис.
Условие № 12. Шум. Дружеството съхранява резултатите от наблюдението на показателите за шум в околната среда, спазвайки изискванията за периодичен собствен мониторинг в КР не по-малко от един път в рамките на две последователни календарни години на еквивалентни нива на шум. През 2020 г. е извършено измерване от акредитирана лаборатория, съгласно получените резултати е извършена оценка на съответствието на установените нива на шум с разрешените такива, при което не са установени несъответствия с поставените в разрешителното максимално допустими нива на шум. През 2020 г. операторът не е получавал оплаквания от живущи около площадката за шум от осъществяваната на обекта дейност.

Условие № 13. Опазване на почвата и подземните води от замърсяване. С цел недопускане замърсяване на почвите, дейностите с изходната суровина и генерираните отпадъци се извършват в закрито помещение с бетониран под. През 2020 г. не са регистрирани течове от оборудване и тръбопроводи. Товаро-разтоварните работи, които биха довели до изливания се извършват единствено на определените за целта места. Документирани са резултатите от изпълненето на инструкциите. Обобщени данни на всички инструкции по условие 13 са докладвани като част от ГДОС 2020.
Условие № 14. Предотвратяване и действия при аварии и случаи на непосредствена заплаха за екологични щети и/или причинени екологични щети. На територията на площадката не се съхраняват и употребяват опасни химични вещества и смеси, посочени в Приложение 3 на ЗООС. Извършената оценка по изискванията на глава седма, раздел I на ЗООС, която е представена по време на проверката, констатира че изискванията не са приложими. Разработени са и се прилагат инструкции за „Оценка на риска от аварии при извършване на организационни и технически промени“ и за „Документиране на аварийни ситуации“. Води се дневник за всяка възникнала аварийна ситуация довела до замърсяване на околната среда, като до момента такава не е възниквала. В „План за действие при пожар“ и „План за действия при бедствия и аварии“ са посочени мерките, които ще се предприемат при настъпване на аварийно или бедствено събитие. Изготвена е и представена по време на проверката собствена оценка съгласно изискванията на Наредба № 1/ 2008 и ЗОПОЕЩ.
IV. Приключване на проверката:

1. Не са констатирани несъответствия на инсталацията с изискванията на условията и сроковете в комплексно разрешително № 494-Н0/2014 г. издадено на „ВИ ВАС ЦИНК“ ООД, гр. Монтана.
2.
Няма предприети административно-наказателни мерки във връзка със спазване на условията в КР
06.07.2021 г. 

Съгласувал:                                                                                         Съгласувал:

инж. Емил Данов                                                                                инж. Емилия Попова

Директор на Дирекция „КПД“                                                          Началник Отдел „КОС“

Изготвил: 

Пламен Петков

главен експерт „КПКЗЕОДА“

